კელელა

**კელელა მიზანეკრისტოსი** (; დ. 4 ივნისი, 1983, ვაშინგტონი, ვაშინგტონის შტატი, აშშ) — ამერიკელი მომღერალი. 2013 წელს გამოუშვა მიქსტეიპი „Cut 4 Me“. 2015 წელს გამოუშვა მინიონი (EP) „Hallucinogen“. მუსიკოსის სადებიუტო სტუდიური ალბომი „Take Me Apart“ 2017 წელს გამოვიდა და კრიტიკოსების მოწონებაც დაიმსახურა. თითქმის 5 წლიანი პაუზის შემდეგ, 2023 წლის თებერვალში გამოუშვა თავისი მეორე ალბომი „Raven“.

## ადრეული ცხოვრება 
კელელა 1983 წლის 6 ივნისს დაიბადა და გაიზარდა გეითერსბურგში. ვიოლინოზე დაკვრა მეოთხე კლასში ისწავლა და მღეროდა სკოლის გუნდში. 2001 წელს დაამთავრა მაგრუდერის საშუალო სკოლა. მონტგომერის კოლეჯიდან ამერიკულ უნივერსიტეტში გადასვლის შემდეგ დაიწყო კაფეებში სიმღერა. 2008 წელს გახდა ჯგუფ Dizzy Spells-ის წევრი. 2010 წელს საცხოვრებლად ლოს-ანჯელესში.

## კარიერა 
2012 წლის ნოემბერში დაიწყო მუშაობა მის სადებიუტო მიქსტეიპზე. 2013 წელს ჯგუფ Teengirl Fantasy-ისთან ერთად ჩაწერა სიმღერა „EFX". რამდენიმე თვეში მუსიკოსმა ხელი მოაწერა კონტრაქტს ლეიბლთან Fade to Mind. 2013 წელს გამოუშვა მიქსტეიპი „Cut 4 Me“. ნამუშევარზე დიდი გავლენა იქონია გრაიმის ჟანრმა.

2013 წლის დეკემბერში დიჯეი კიტი კეშმა გამოუშვა მიქსტეიპი „Love the Free“, რომელშიც შედიოდა კელელას სიმღერა „The High". მოგვიანებით მუსიკოსმა თავად გამოუშვა ნამუშევარი 2014 წლის 4 თებერვალს SoundCloud-ზე. ბოკ ბოკთან ერთად იმუშავა სიმღერაზე „Melba's Call", რომელიც გამოვიდა 5 მარტს. 2015 წლის 3 მარტს გამოუშვა ახალი სინგლი „A Message“ სადებიუტო EP-დან, „Hallucinogen“. მეორე სინგლი, „Rewind", გამოვიდა 2 სექტემბერს.

2016 წელს მუსიკოსმა გამოუშვა კოლაბორაციული ნამუშევრები „A Breath Away", „From the Ground" და „Scales". 2017 წელს რეპერ დენი ბრაუნთან ერთად გამოუშვა სიმღერა „Submission“. 2017 წლის 14 ივლისს გამოუშვა ახალი სინგლი „LMK". სადებიუტო სტუდიური ალბომი „Take Me Apart“ გამოვიდა 6 ოქტომბერს. ალბომს წინ უძღოდა კიდევ სამი სინგლი, „Frontline", „Waitin" და „Blue Light". ალბომმა ფართო მოწონება დაიმსახურა მუსიკის კრიტიკოსებისგან. 2018 წლის 12 სექტემბერს მუსიკოსმა განაცხადა, რომ გამოუშვებდა „Take Me a Part“-ის რემიქს ვერსიას. იმავე დღეს გამოაქვეყნა „LMK“-ის რემიქსი შემდეგ მუსიკოსებთან ერთად: Princess Nokia, Junglepussy, Cupcakke და Ms. Boogie. ალბომი გამოვიდა 2018 წლის 5 ოქტომბერს.

5 წლიანი პაუზის შემდეგ, 2022 წლის 13 სექტემბერს გამოუშვა ახალი სინგლი „Washed Away" მუსიკალურ კლიპთან ერთად. იმავე წელს გამოუშვა ახალი სინგლები „Happy Ending", „On the Run", „Contact" და „Enough for Love". 2023 წლის 10 თებერვალს გამოვიდა მუსიკოსის მეორე ალბომი „Raven“. იმავე დღეს შეასრულა ნამუშევარი „Enough for Love" The Tonight Show-ში.

ალბომზე მუშაობის დროს მუსიკოსმა ითანამშრომლა ისეთ მუსიკოსებთან, როგორიცაა Asmara from Fade to Mind's NGUZUNGUZU, LSDXOXO, OCA და DJ BAMBII. ნამუშევარზე დიდი გავლენა იქონია სტივი უანდერმა, ჰერბი ჰენკოკმა, სუნ რასმა, ჟანელ მონემ, სოლანჟმა, ბიონსემ, დრექსიამ და აალიამ. 2023 წლის 10 ნოემბერს გამოუშვა კოლაბორაციული ნამუშევარი PinkPantheress-თან ერთად მუსიკოსის სადებიუტო ალბომისთვის „Heaven Knows“.2023 წლის 6 დეკემბერს მუსიკოსმა გამოაცხადა რომ გამოუშვებდა რემიქს-ალბომის, Rave:N, the Remixes. ნამუშევარი იყო რემიქსების კრებული მისი მეორე ალბომიდან „Raven“. ალბომი გამოვიდა 2024 წლის 9 თებერვალს. ალბომს წინ უძღოდა სიმღერები: „Contact (Karen Nyame KG Remix)“, „Closure (Flexulant x BAMBII Remix feat. RahRah Gabor & Brazy)“, Happy Ending (A.G. Remix)“ და Holier ( JD. Reid Remix) [feat. Shygirl].

## პირადი ცხოვრება 
კეკელა არის ქვიარი. 2020 წელს გამოუშვა ესეების, პოდკასტების, ვიდეოებისა და დოკუმენტური ფილმების კრებული. კრებული მოიცავდა კენდის უილიამსის წიგნს „Reader on Misogynoir,“ სოფია უმოჟა ნობლის ნამუშევრებს „The will to change by bell hooks“ და „Algorithms of Opression“. ორივე ნამუშევარი იყო შავკანიანთა შრომის შესახებ. ასევე კრებულში შევიდა პოდკასტი „Seeing White“ და სონია რენე ტეილორის ვიდეო „იპარავთ შავკანიანებს?“. კრებულზე გავლენა იქონია 2020 წელს ჯორჯ ფლოიდის მკვლელობამ.

## დისკოგრაფია 
* *Take Me Apart* (2017) 
* *Raven* (2023)

## რესურსები ინტერნეტში 
* ოფიციალური საიტი

## სქოლიო 
კატეგორია:დაბადებული 4 ივნისი
კატეგორია:დაბადებული 1983
კატეგორია:ამერიკელი ქალი მომღერლები
კატეგორია:რიტმ-ენდ-ბლუზ მომღერლები
კატეგორია:ელექტრონული მუსიკის მომღერლები
კატეგორია:ცოცხალი ადამიანები
კატეგორია:ვაშინგტონში დაბადებულები